‘डकुमेन्ट्री भनेको राम्रो गुणस्तरको फुटेज मात्रै होइन। त्यहाँभित्रको कथा पनि हो। त्यो कत्ति राम्रो छ भन्ने पनि हुन्छ। धेरैले राम्रो क्यामरा छैन, डकुमेन्ट्री बनाउने ज्ञान छैन भनेर बनाउनै खोज्नुहुन्न,’ उनले भनिन्, ‘सोच्नुस् त। तपाईं सानो हुँदाको तस्बिर। नराम्रो गुणस्तरको भए पनि तपाईंलाई जहिल्यै सम्झँदा राम्रो लाग्छ। डकुमेन्ट्री पनि त्यस्तै हो। त्यहाँका कथा बढी महत्वपूर्ण हुन्छन्।’
